Foto: O‘zbekipaksanoat Italiyada “O‘zbekipaksanoat“ uyushmasi tashabbusi bilan ipakchilik mavzusida Xalqaro forum bo‘lib o‘tdi. Rimda bo‘lib o‘tgan forum ishtirokchilariga “O‘zbekipaksanoat“ uyushmasi raisi B.Sharipov mamlakatdagi qulay biznes muhit, pillachilik tarmog‘i, istiqbolli biznes loyihalari, eksport imkoniyatlari, shuningdek, agrosanoat majmuyiga kiruvchi boshqa sohalarning rivoji uchun prezident yaratib berayotgan imkoniyatlar, imtiyoz va qulayliklar to‘g‘risida so‘zlab berdi. Forumda yig‘ilganlarning ko‘pchiligi O‘zbekiston bilan hamkorlikda o‘zaro manfaatli loyihalarni amalga oshirish, shu jumladan, bir qator viloyatlarda yirik industrial park qurish niyatida ekanligini bildirdilar.